సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అమ్మ స్మిత్తూ.. నువ్వు మరీ ఇంత కన్నింగా?
డీఆర్ఎస్ విషయంలో ఆసీస్ కెప్టెన్ స్టీవ్ స్మిత్ వివాదంలో చిక్కకున్నాడు. తను అవుటైనప్పుడు రివ్యూ కోరే విషయమై..
TNN | Updated:
Mar 7, 2017, 06:07PM IST
ఆస్ట్రేలియాతో టెస్టు సిరీస్&zwnj;లో కోహ్లి డీఆర్&zwnj;ఎస్ విషయంలో విఫలం అవుతుండటంతో ఆసీస్ అభిమానులు సోమవారం కోహ్లిని ఎంతలా వెక్కిరించారో గుర్తుందా. అయితే ఇప్పుడు అంతకంటే ఎక్కువగా కంగారూల కెప్టెన్ తన ప్రవర్తనతో తీవ్ర విమర్శల పాలయ్యాడు. డీఆర్ఎస్ నిబంధనలను అతిక్రమించి చివరికి క్షమాపణలు చెప్పుకున్నాడు. ఒత్తిడిలో ఉన్నప్పుడు కోహ్లి డీఆర్ఎస్&zwnj;కు వెళ్లి ఈ సిరీస్ చాలా సార్లు ఫెయిల్ కాగా, స్మిత్ మాత్రం డీఆర్ఎస్&zwnj;ను వృథా చేయొద్దనుకొని వివాదాల్లో చిక్కుకున్నాడు. అప్పటికే వార్నర్ కోసం ఆసీస్ ఓ డీఆర్ఎస్ అవకాశాన్ని వృథా చేసుకోగా ఉన్న ఒక్క చాన్స్&zwnj;ను కూడా ఎందుకు మిస్ చేసుకోవాలి అనుకున్నాడేమో.. ఆసీస్ కెప్టెన్ డీఆర్&zwnj;ఎస్&zwnj;కు వెళ్లే విషయంలో డ్రెస్సెంగ్ రూంలోని వైపు తిరిగి సలహా కోరే ప్రయత్నం చేశాడు.
ఆసీస్ స్కోరు 74/3గా ఉన్నప్పుడు ఉమేష్ యాదవ్ బౌలింగ్&zwnj;లో స్మిత్ ఎల్బీడబ్ల్యూ అయ్యాడు. అప్పటికే జట్టు కష్టాల్లో ఉండటంతో స్మిత్&zwnj; రివ్యూకు వెళ్దాం అనుకున్నాడు. రివ్యూ కోరదామా అని నాన్ స్ట్రైకర్ ఎండ్&zwnj;లో ఉన్న హ్యాండ్స్&zwnj;కాంబ్&zwnj;ను సంప్రదించగా అతడికి ఏం చేయాలో పాలుపోలేదు. దీంతో ఇద్దరూ కలిసి డ్రెస్సింగ్ రూం వైపు తిరిగి సలహా కోరేందుకు ప్రయత్నించారు. డ్రెస్సింగ్ రూంలో ఉన్నవారు రివ్యూకు వెళ్లమంటే వెళ్దామని లేదంటే వద్దనేది స్మిత్ ఆలోచన.